Diari Oficial de la Generalitat Valenciana


Sumari del DOGV 4417, del 14-01-2003 (2002/14524)

RESOLUCIÓ de 2 de desembre de 2002, del conseller d'Obres Públiques, Urbanisme i Transports, per la qual s'aprova definitivament la modificació núm. 2 del pla especial Universitat Politècnica, del municipi de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14082


Data del document
:   02-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Universitat Politècnica de València
    * València
    * pla d'urbanisme

RESOLUCIÓ de 2 de desembre de 2002, del conseller d'Obres Públiques, Urbanisme i Transports, per la qual s'aprova definitivament la modificació núm. 2 del pla especial Universitat Politècnica, del municipi de València. [2002/X14575]
  
Vist l'expedient referit a la modificació núm. 2 del pla especial Universitat Politècnica, del municipi de València, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 30 de novembre de 2001. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan amb data 27 de març de 2002. L'expedient va tindre entrada al Registre de la Comissió Territorial d'Urbanisme de València amb data 3 de maig de 2002.
  
Segon. El projecte consta de memòria informativa i justificativa i plànols d'informació i d'ordenació.
  
Tercer. Durant la tramitació de l'expedient s'han sol·licitat els preceptius informes sectorials:
  
· Conselleria de Cultura i Educació, emés amb data 3 de setembre de 2002.
  
· RENFE, emés amb data 14 de juny de 2002.
  
· Ministeri de Foment (Direcció General d'Infraestructures Ferroviàries), emés amb data 18 de juliol de 2002.
  
Quart. València té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Amb data 22 de febrer de 1993 es va aprovar definitivament el pla especial Universitat Politècnica, el qual va ser modificat amb data 19 de setembre de 1996.
  
Cinqué. La Comissió Territorial d'Urbanisme de València, en la sessió realitzada el dia 13 de novembre de 2002, va acordar emetre informe favorable sobre la modificació núm. 2 del pla especial Universitat Politècnica de València, i va proposar que s'elevara al conseller d'Obres Públiques, Urbanisme i Transports la proposta d'aprovació definitiva.
  
Fonaments de dret
  
Primer. Respecte a la tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, als efectes del compliment del que preceptua l'article 27 de la Llei Reguladora de l'Activitat Urbanística.
  
Tercer. Quant al fons de l'assumpte, l'objecte de la modificació és alterar l'ordenació de les illes B3, B5, B6 i B7 del pla especial Universitat Politècnica de València en l'àmbit del sector est.
  
La modificació es justifica en l'afectació que per a la zona en qüestió produïx el nou accés ferroviari a la ciutat, ja que en els estudis informatius realitzats amb tal fi es preveu la construcció d'un nou eix que passa per davall la ciutat de València que en l'àmbit que ens ocupa impedix la construcció de gran part de les instal·lacions previstes.
  
Quart. La proposta es considera correcta des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establits en l'article 40 de la Llei Reguladora de l'Activitat Urbanística. A més, la potestat municipal de planejament, en el cas que ens ocupa, s'ha exercit d'acord amb els fins assenyalats en l'article 2 de la Llei Reguladora de l'Activitat Urbanística, justificada per als interessos públics en criteris de racionalitat i proporcionalitat.
  
Cinqué. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de normativa de general i pertinent aplicació, i de conformitat amb l'Acord de la Comissió Territorial d'Urbanisme de València, resolc:
  
Aprovar definitivament la modificació núm. 2 del pla especial Universitat Politècnica del municipi de València.
  
Contra la present resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.